smcproject/ml-wiki-sentences huggingface dataset:
ഉത്തരാധുനികതയുടെ പ്രത്യേകതയായ "ബൃഹദാഖ്യാനങ്ങളോടുള്ള സംശയം" സമകാലിക മുതലാളിത്തത്തിന്റെ ഉദ്പാദനവ്യവസ്ഥയുമായി അഭേധ്യമായും ബന്ധപ്പെട്ടിരിക്കുന്നുവെന്ന് ജെയിംസൺ പറയുന്നു.
ഉത്തരധുനികതയുടെ ഒരു പ്രത്യേകത അനുഭവലോകത്തിനുണ്ടാവുന്ന ശൈഥില്യവും കേവലമായ " സത്യ "ത്തിന്റെ ആപേക്ഷികവൽക്കരണവുമാണ്.
ഉത്തരാധുനികതയെ ചരിത്രപരതയുടെ തന്നെ പ്രതിസന്ധിയായി വിലയിരുത്തുന്നുണ്ട് ജെയിംസൺ.
ഗ്രന്ഥസൂചി (അപൂർണം)
സാർത്രെ: ഒരു ശൈലിയുടെ ആവിർഭാവം
മാർക്സിസവും രൂപവും: ഇരുപതാം നൂറ്റാണ്ടിലെ ദ്വന്ദ്വാത്മക സാഹിത്യസിദ്ധാന്തങ്ങൾ
ഭാഷയുടെ ജയിൽമുറി: ഘടനാവാദം റഷ്യൻ രൂപഭദ്രതാവാദം എന്നിവയെക്കുറിച്ച്
രാഷ്ട്രീയ അബോധം: ആഖ്യാനം ഒരു സാമൂഹ്യ-സൂചകക്രിയ എന്ന നിലയിൽ അവലംബം ↑
പാലാട്ട് കോമൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Palat_Koman
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ് പാലാട്ട് കോമൻ .
1912ൽ കുണ്ടൂർ നാരായണ മേനോൻ എഴുതിയ  കോമപ്പൻ എന്ന കവിതയ്ക്ക് ശാരംഗപാണിയാണ് ചലച്ചിത്രഭാഷ്യം നൽകിയത്.
1962 ജൂലൈ 6നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.
സത്യനാണ് പാലാട്ട് കോമൻ എന്ന കേന്ദ്രകഥാപാത്രത്തെ അവതരിപ്പിച്ചത്.
കളരിപ്പയറ്റ് എന്ന ഇന്ത്യൻ അഭ്യാസ കലയുടെ പോരാളിയായ പാലാട്ടുകോമന്റെ ജീവിതത്തെ ആധാരമാക്കിയുള്ള ചലച്ചിത്ര മാണിത്.
വയലാർ രാമവർമ്മ എഴുതിയ ഗാനങ്ങൾക്ക് ബാബുരാജ് സംഗീതം നൽകി.
അഭിനേതാക്കളും കഥാപാത്രങ്ങളും അഭിനേതാവ് കഥാപാത്രം സത്യൻ കോമൻ കോട്ടയം ചെല്ലപ്പൻ ചന്ദ്രപ്പൻ രാഗിണി ഉണ്ണിയമ്മ ശ്രീരമണി കൊങ്കിയമ്മ ജയന്തി ഉണ്ണിച്ചിരുത കെ.പി.എ.സി. സണ്ണി ചീങ്കപ്പൻ എസ്.പി. പിള്ള പങ്ങൻ വേലായുധൻ നായർ നാടുവാഴി എസ്.ജെ. ദേവ് കൊല്ലൻ ഗോപിനാഥ് രാമപ്പൻ കുണ്ടറ ഭാസി ഇടിമാടൻ മണവാളൻ ജോസഫ് ജ്യോത്സ്യൻ ഓച്ചിറ ശങ്കരൻകുട്ടി കൈപ്പുള്ളീലച്ചൻ കാഞ്ചന ഇട്ടാട്ടി ബഹദൂർ ചിങ്ങൻ ബേബി സാവിത്രി ഉണ്ണിച്ചിരുത (കുട്ടിക്കാലം) ബേബി സീത ഉണ്ണിയമ്മ (കുട്ടിക്കാലം) ബോബൻ കുഞ്ചാക്കോ കോമൻ (കുട്ടിക്കാലം) ജിജോ കോമൻ (ചെറിയ കുഞ്ഞ്) അണിയറ പ്രവർത്തകർ നിർമ്മാണം കുഞ്ചാക്കോ സംവിധാനം കുഞ്ചാക്കോ തിരക്കഥ ശാരംഗപാണി സംഭാഷണം ശാരംഗപാണി ഗാനരചന വയലാർ സംഗീതസംവിധാനം ബാബുരാജ് ഛായാഗ്രഹണം ടി.എൻ. കൃഷ്ണൻകുട്ടി നായർ ചിത്രസംയോജനം എസ്. വില്യംസ് നൃത്തസംവിധാനം ഹീരലാൽ ഗായകർ എ.എം. രാജ ജിക്കി കെ.എസ്. ജോർജ്ജ് ഉദയഭാനു പി. ലീല പി. സുശീല പി.ബി. ശ്രീനിവാസ് ശാന്ത പി. നായർ ഗാനങ്ങൾ
വയലാർ രചിച്ചു ബാബുരാജ് ഈണമിട്ട 12 ഗാനങ്ങളാണ് ഈ ചിത്രത്തിലുള്ളത്.
അവലംബം പുറത്തേക്കുള്ള കണ്ണികൾ Palattu Koman ഇന്റർനെറ്റ് മൂവി ഡാറ്റാബേസിൽ
പാലായി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കാസർഗോഡ് ജില്ലയിൽ കയ്യൂർ-ചീമേനി ഗ്രാമപഞ്ചായത്തിലുള്ള ഒരു ഗ്രാമമാണ് പാലായി .
നീലേശ്വരത്ത് നിന്ന് 6 കിലോമീറ്റർ അകലെയാണ് പാലായി സ്ഥിതിചെയ്യുന്നത്.
തേജസ്വിനി പുഴ ഈ ഗ്രാമത്തിന് സമീപത്തിലൂടെ ഒഴുകുന്നു.
ആരാധനാലയങ്ങൾ ക്ഷേത്രങ്ങൾ പാലായി പാലാ കൊഴുവൽ ശ്രീ ഭഗവതി ക്ഷേത്രം പാലായി ശ്രീ ഗണപതിയാർ ക്ഷേത്രം പള്ളികൾ പാലായി ത്വാഹാ ജുമാ മസ്ജിദ് വിദ്യാഭ്യാസസ്ഥാപനങ്ങൾ മഹാത്മ കോളേജ് ഓഫ് എഡ്യൂക്കേഷൻ സ്ഥാപനങ്ങൾ നീലേശ്വരം ബ്ലോക്ക് പഞ്ചായത്ത് ഓഫീസ് പുത്തരിയടുക്കം തപാൽ ഓഫീസ് റോഡുകൾ മാലോം-എളേരിത്തട്ട് -നീലേശ്വർ റോഡ് അവലംബങ്ങൾ
പാലാഴി (കോഴിക്കോട്)
കോഴിക്കോട് ജില്ലയിലെ കോഴിക്കോട് പട്ടണത്തിൽ നിന്നു എകദേശം 7 കിലോമീറ്ററോളം ദൂരെയായാണ് പാലാഴി എന്ന ഗ്രാമം സ്ഥിതിചെയ്യുന്നത്.
പാലാഴി മഹാവിഷ്ണു ക്ഷേത്രം വളരെ പ്രധാനപ്പെട്ട ഒരു തീർത്ഥാടനാകേന്ദ്രമാണ്.
കൂടാതെ നിരവധി മുസ്ലിം പള്ളികളും ഇവിടെയുണ്ട്.
ഒളവണ്ണ പഞ്ചായത്തിൽ പെട്ടതാണ് പാലാഴി.
പാൽക്കമ്പനിയുള്ളതുകൊണ്ടാവാം പാലാഴി എന്നു പേര് കിട്ടിയതെന്നാണ് ഇവിടെയുള്ള പ്രായമുള്ളവരുടെ അഭിപ്രായം.
പ്രകൃതിരമണീയമായ സ്ഥലമാണ് പാലാഴി.
നിരവധി വയലുകളും കുളങ്ങളും മറ്റും ഉണ്ടായിരുന്നു എന്നാൽ ഇപ്പോൾ പല വയലുകളും നികത്തി വീടുവെച്ചു തുടങ്ങിയിരിക്കുന്നു.
പാലാട്ട് കുഞ്ഞിക്കോയ
കേരളത്തിൽ നിന്നുള്ള ഒരു രാജ്യസഭാംഗമായിരുന്ന ഒരു രാഷ്ട്രീയപ്രവർത്തകനായിരുന്നു പാലാട്ട് കുഞ്ഞിക്കോയ .
1962 മുതൽ 1968 വരെയുള്ള കാലാവധിയിൽ രാജ്യസഭയിൽ അംഗമായിരുന്നു അദ്ദേഹം.
ഇന്ത്യൻ നാഷണൽ കോൺഗ്രസ് നേതാവായിരുന്ന പാലാട്ട് കുഞ്ഞിക്കോയ 1957-ലെ പാർലമെന്റ് തെരഞ്ഞെടുപ്പിൽ മഞ്ചേരി മണ്ഡലത്തിൽ മത്സരിച്ചെങ്കിലും മുസ്‌ലിം ലീഗിന്റെ സ്വതന്ത്ര സ്ഥാനാർത്ഥിയായിരുന്ന പോക്കർ സാഹിബിനോട് പരാജയപ്പെടുകയായിരുന്നു .
പാലാട്ട് കോമൻ
വടക്കൻ പാട്ടുകളിൽ പരാമർശിക്കപ്പെടുന്ന ഒരു വീരനായകൻ ആണ് പാലാട്ട് കോമൻ' അല്ലെങ്കിൽ പാലാട്ട് കോമപ്പൻ .
കയ്പ്പുള്ളി പാലാട്ട് കുങ്കിയമ്മയുടെ എട്ടാമത്തെ മകനും ഒതേനന്റെ അനന്തിരവനും ആയിരുന്നു കോമൻ.
പാലാട്ടുവീട്ടിലെ ആൺതരികളെല്ലാം കൊന്ന് തോണ്ണൂറാം വീട്ടിലെ കുറുപ്പൻമാർ കുടിപ്പക തീർത്തപ്പോഴായിരുന്നു കോമന്റെ ജനനം.
കറുപ്പൻമാരുടെ സഹോദരി ആയിരുന്ന ഉണ്ണിയമ്മയും ആയി പ്രണയത്തിൽ ആയിരുന്നു കോമൻ.
ആ വിവരം അറിയുന്ന സഹോദരന്മാർ അവളെ വെണ്ണിറുപുരയിൽ അടക്കുന്നു.
പാലാട്ടു കോമനെ അമ്മ പതിനാറുവയസ്സു വരെ കല്ലറയിൽ ഇട്ടു.
കല്ലറയ്ക്കുള്ളിൽ വളർന്ന് കോമൻ നായർ വിദ്യാഭ്യാസവും ആയുധാഭ്യാസവും പൂർത്തിയാക്കി.
പിന്നീട് കല്ലറയ്ക്കുള്ളിൽ നിന്നും പുറത്തിറങ്ങിയ  കോമൻ തന്റെ അമ്മാവന്മാരെ കൊന്ന തൊണ്ണൂറാം വീട്ടിലെ കുറുപ്പൻമാരോട് മാതുലനായ ഒതേനന്റെ സഹായത്തോടെ പകരംവീട്ടി.
പാലാരിവട്ടം ഇംഗ്ലീഷ് വിലാസം https://ml.wikipedia.org/wiki/Palarivattom പാലാരിവട്ടത്തിനു സമീപമുള്ള പൈപ്പ്‌ലൈൻ ജംഗ്ഷനിൽ ദേശീയപാത 544
എറണാകുളം ജില്ലയിലെ കൊച്ചി കോർപ്പറേഷനിൽ ഉൾപ്പെടുന്ന ചെറിയ പട്ടണപ്രദേശമാണ്‌ പാലാരിവട്ടം .
എറണാകുളത്തുനിന്നും കാക്കനാടേക്കും , ആലുവായിലേക്കുമുള്ള റോഡുകൾ വേർപിരിയുന്നത് പാലാരിവട്ടത്തുനിന്നാണ്.
പാലാരിവട്ടത്തുനിന്നും കളമശ്ശേരിക്ക് 6 കിലോമീറ്ററും, കാക്കനാടേക്ക് 7 കിലോമീറ്ററുമാണ്.
പഴയ നാട്ടുരാജ്യങ്ങളായ തിരുവിതാംകൂറിൻറേയും കൊച്ചിയുടെയും അതിർത്തിയിൽ സ്ഥാപിച്ചിരുന്ന കൊതികല്ല് ഒരെണ്ണം പാലാരിവട്ടം ജംഗ്ഷനിലാണ് സ്ഥാപിച്ചിരുന്നത് .
ബുദ്ധമതക്കാരുടെ ആശുപത്രികളോ ഭരണകേന്ദ്രങ്ങളോ വട്ടം (മരുത്തോർ വട്ടം)എന്നാണറിയപ്പെട്ടിരുന്നത്.
ബൗദ്ധരെ അരിയർ (ആര്യർ) എന്നും വിളിച്ചിരുന്നു.
അവരിൽ തന്നെ പാലരിയർ എന്ന ഒരു വിഭാഗക്കാരുടെ പ്രധാന ആശുപത്രി പ്രവർത്തിച്ചിരുന്നതിനാലാണ്‌ ഈ സ്ഥലത്തിൻ പാലാരിയർ വട്ടമെന്നും അത് ലോപിച്ച് പാലാരിവട്ടം എന്നും പേരു വന്നത്.
അടുത്തുള്ള പ്രദേശങ്ങൾ തമ്മനം പരാമർശങ്ങൾ ↑ ↑ {{ cite book }} : Cite has empty unknown parameter: | coauthors= ( help ) Palarivattom എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാലാരിവട്ടം മെട്രോ നിലയം
കൊച്ചി നഗരത്തിന്റെ കേന്ദ്രഭാഗത്തുള്ള ഒരു മെട്രോ നിലയമാണ് പാലാരിവട്ടം മെട്രോ നിലയം .
ആലുവ - പാലാരിവട്ടം പാതയുടെ നിർമ്മാണം ഡിസംബർ 2015-ഓടെയും പാലാരിവട്ടം - പേട്ട പാതയുടെ നിർമ്മാണം 2016 -ഓടെയും പൂർത്തിയാകുമെന്ന് പ്രതീക്ഷിക്കുന്നു.
പാലാഴി Cradle Hospital , Palazhi
കോഴിക്കോട് ജില്ലയിലെ രാമനാട്ടുകരയ്ക്ക് അടുത്ത്  സ്ഥിതി ചെയുന്ന ഒരു പ്രദേശമാണ് പാലാഴി.
ഇവിടം ചരിത്ര പ്രാധാന്യമുള്ള ഒരു പ്രദേശമാണ്.
യുഎൽ സൈബർപാർക്ക്, ഗവൺമെന്റ് സൈബർ പാർക്ക്, ഹൈലൈറ്റ് സിറ്റി, ലാൻഡ്മാർക്ക് വേൾഡ് എന്ന പേരിൽ ഒരു ടൗൺഷിപ്പ് സൃഷ്ടിക്കൽ എന്നിവയും മറ്റ് പല ഫ്ലാറ്റ് പ്രൊജക്‌ട്‌ഷെയറുകളും കാരണം ഇത് അടുത്തിടെ പ്രാധാന്യമർഹിക്കുന്നു.
കോഴിക്കോട് നഗരത്തിലെ തൊണ്ടയാട് ജംഗ്ഷനിൽ നിന്ന് നാല് കിലോമീറ്റർ അകലെയാണ് പാലാഴി ടൗൺ.
മെട്രോ ഇന്റർനാഷണൽ കാർഡിയാക് സെന്ററും ക്രാഡിൽ മെറ്റേണിറ്റി ഹോസ്പിറ്റലും പാലാഴിയിലാണ് സ്ഥിതി ചെയ്യുന്നത്.
100 വർഷം മുമ്പ് കോഴിക്കോട് നഗരത്തിന്റെ കേന്ദ്രമായിരുന്നു ബീച്ച് പ്രദേശം.
1970-കളിൽ നഗരകേന്ദ്രം മാനാഞ്ചിറ ഭാഗത്തേക്ക് മാറുകയും 1980-കളിൽ മാവൂർ റോഡ് പ്രവർത്തന കേന്ദ്രമായി മാറുകയും ചെയ്തു.
2010-കളിൽ, തൊണ്ടയാട് ബൈപാസ് പ്രദേശവും എയർപോർട്ട് റോഡിലെ പാലാഴിയുടെ പ്രാന്തപ്രദേശവും രാത്രികാല ജീവിതത്തിന്റെ പുതിയ നഗര കേന്ദ്രങ്ങളായി ഉയർന്നുവന്നു.
പാലാഴി യഥാർത്ഥത്തിൽ മഴക്കാലത്ത് താമസക്കാർക്ക് ബുദ്ധിമുട്ടുകൾ സൃഷ്ടിക്കുന്ന വെള്ളക്കെട്ടുള്ള തെരുവുകളുള്ള ഒരു ഗ്രാമമായിരുന്നു.
ഹൈവേ റോഡിന്റെയും നഗരത്തിന്റെ കിഴക്കൻ ഭാഗത്തിന്റെയും സാമീപ്യം കാരണം ഈ പ്രദേശം അടുത്തിടെ വളരെ വാണിജ്യവത്കരിക്കപ്പെട്ടു.
ഹിലൈറ്റ് ടൗൺഷിപ്പും ഹിലൈറ്റ് മാളും ഉണ്ടാക്കിയത് പാലാഴിയിലും പരിസരത്തും ഗതാഗത പ്രശ്‌നങ്ങൾ വർധിപ്പിച്ചു.
മേത്തോട്ടുതാഴം
പാലാഴിയുടെ പടിഞ്ഞാറ് ഭാഗത്തുള്ള ഒരു ചെറിയ ഗ്രാമമാണ് മേത്തോട്ടുതാഴം.
ഭയങ്കാവ് ക്ഷേത്രത്തിനും ഒല്ലൂർ ശിവക്ഷേത്രത്തിനും പേരുകേട്ട സ്ഥലമാണിത്.
വഴിപോക്ക്, മണത്തൽ താഴം, പൂവങ്ങൽ, മേച്ചേരി താഴം, കൈതപ്പാടം, കാട്ടുകുളങ്ങര, കൊമ്മേരി തുടങ്ങിയ നഗര പ്രാന്തപ്രദേശങ്ങൾ മേതോട്ട് താഴത്തിന് സമീപമാണ്.
മേതോട്ട് താഴം കോട്ടൂളി, പൊറ്റമ്മൽ ജംക്‌ഷനുകളിലേക്കുള്ള പ്രധാന റോഡിലൂടെ നേരിട്ട് ബന്ധിപ്പിച്ചിരിക്കുന്നു.
വെള്ളപ്പൊക്കത്തിൽ മുങ്ങിയ തെരുവുകൾ
എല്ലാ വർഷവും ജൂൺ മുതൽ ഓഗസ്റ്റ് വരെ പാലാഴി പ്രദേശത്തെ തെരുവുകൾ വെള്ളത്തിനടിയിലാകും.
ഇക്കാലയളവിൽ ഈ ഭാഗത്തെ വീടുകളിലേക്കുള്ള പ്രവേശനം കാൽനടയായോ വാഹനമായോ വളരെ ബുദ്ധിമുട്ടാണ്.
വെള്ളപ്പൊക്കമുണ്ടായ പ്രദേശം വളരെ വലുതായതിനാൽ ഈ പ്രശ്നത്തിന് ഇതുവരെ ഒരു പരിഹാരവും ആസൂത്രണം ചെയ്തിട്ടില്ല.
ഹിലൈറ്റ് ടൗൺഷിപ്പ്
പാലാഴി ജംഗ്ഷനിൽ സ്ഥിതി ചെയ്യുന്ന താമസ, വാണിജ്യ സൗകര്യമാണ് ഹിലൈറ്റ് ടൗൺഷിപ്പ്.
1,400,000 ചതുരശ്ര അടി ഷോപ്പിംഗ് സ്ഥലമുള്ള ഹിലൈറ്റ് മാൾ വടക്കൻ കേരളത്തിലെ ഏറ്റവും വലിയ ഷോപ്പിംഗ് മാളാണ്.
ഇത് ഹിലൈറ്റ് സിറ്റിയുടെ (11.256873°N 75.821287°E) ഭാഗമാണ്.
ഒരു സംയോജിത ടൗൺഷിപ്പ് പദ്ധതി ഇപ്പോൾ ഏതാണ്ട് പൂർത്തിയായി.
നടൻ നിർമ്മൽ പാലാഴി ഇവിടെ നിന്നാണ്.
പാലാഴിയിലെ ലാൻഡ്മാർക്കുകൾ സൈബർപാർക്ക് കോഴിക്കോട് ഊരാളുങ്കൽ സൈബർപാർക്ക് മെട്രോ ഇന്റർനാഷണൽ കാർഡിയാക് സെന്റർ ഡക്കാത്ത്ലോൺ കോഴിക്കോട്.
പാലാഴി ഹൈസ്ക്കൂൾ (GHSS IRINGALLOOR).
ക്രാഡിൽ മെറ്റേണിറ്റി ഹോസ്പിറ്റൽ ലാൻഡ്മാർക്ക് വേൾഡ് ഹൈലൈറ്റ് സിറ്റി പാലാഴി ടിമ്പർ കൂടത്തും പാറ കോളനി മാമ്പുഴ പാലം നെസ്റ്റോ ഹൈപ്പർമാർക്കറ്റ് ഡോമിനോസ് പിസ്സ സ്ഥലം അവലംബം External links PVS Prestige Palazhi Archived 2017-05-10 at the Wayback Machine .
11°15′N 75°51′E ﻿ / ﻿ 11.250°N 75.850°E ﻿ / 11.250; 75.850
പാലാത്തടം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കാസർഗോഡ് ജില്ലയിൽ കയ്യൂർ-ചീമേനി ഗ്രാമപഞ്ചായത്തിലുള്ള ഒരു ഗ്രാമമാണ് പാലാത്തടം .
നീലേശ്വരത്ത് നിന്ന് 6 കിലോമീറ്റർ അകലെയാണ് പാലാത്തടം സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ അയ്യാംകുന്നത്ത് ശ്രീ ഭഗവതി ക്ഷേത്രം വിദ്യാഭ്യാസസ്ഥാപനങ്ങൾ ഡോ പി കെ രാജൻ സ്മാരക കാമ്പസ് കണ്ണൂർ സർവ്വകലാശാല റോഡുകൾ മാലോം-എളേരിത്തട്ട് -നീലേശ്വരം റോഡ് അവലംബങ്ങൾ
മഹാവെലി നദി ഇംഗ്ലീഷ് വിലാസം https://ml.wikipedia.org/wiki/Mahaweli_River
ശ്രീലങ്കയിലെ ഏറ്റവും നീളം കൂടിയ നദിയാണ് മഹാവെലി നദി ( സിംഹള : මහවැලි ගඟ , literally "Great Sandy River"; തമിഴ് : மகாவலி ஆறு [ mahawali gangai ]).
ദക്ഷിണ ശ്രീലങ്കയിലെ ഹോർട്ടൺ ദേശീയോദ്യാനത്തിൽ നിന്നും ഉൽഭവിച്ച് ട്രിങ്കോമാലിയിൽ വെച്ച് ബംഗാൾ ഉൾക്കടലിൽ പതിക്കുന്ന മഹാവെലി നദിക്ക് 335 കിലോമീറ്റർ നീളമുണ്ട്.
മഹാവെലി നദിയുടെ നീർവാഴ്ചാപ്രദേശം ശ്രീലങ്ക യുടെ ആകെ വലിപ്പത്തിന്റെ അഞ്ചിലൊന്നുവരും.
മഹാവെലി ജലവൈദ്യുതപദ്ധതിയിൽനിന്നുമാണ് രാജ്യത്തിനാവശ്യമായ വൈദ്യുതിയുടെ 40 ശതമാനവും ഉല്പാദിപ്പിക്കുന്നത്.
കോട്ടമാലി നദി യാണ് മഹാവെലിയുടെ പ്രധാന പോഷകനദി.
ആദം കൊടുമുടിയിൽ നിന്നുമാണ് മഹാവെലി നദി ഉത്ഭവിക്കുന്നതെന്ന തെറ്റിദ്ധാരണ ഇന്നും ശ്രീലങ്കയിൽ നിലനിൽക്കുന്നു.
മഹാവെലി നദി ഇന്ന് അഭിമുഖീകരിക്കുന്ന ഏറ്റവും വലിയ പ്രശ്നങ്ങളിലൊന്നാണ് .
മധ്യശ്രീലങ്കയിലെ കാർഷികമേഖലയ്ക്കാവശ്യമായ ജലമെത്തിക്കുന്നത് മഹാവെലി നദിയിൽനിന്നുമാണ് .
അവലംബം പുറത്തേക്കുള്ള കണ്ണികൾ Mahaweli River The Lifeline of Sri Lanka
മഹാവീർ ഹരിന വനസ്ഥലി ദേശീയ ഉദ്യാനം പേക്കുയിൽ Cuculus varius
തെലംഗാണയിലെ ഹൈദരാബാദിലെ വനസ്ഥലിപുരത്ത് സ്ഥിതി ചെയ്യുന്ന ദേശീയ ഉദ്യാനമാണ് മഹാവീർ ഹരിന വനസ്ഥലി ദേശീയ ഉദ്യാനം .
ഈ ദേശീയ ഉദ്യാനത്തിന് 3758 ഏക്കർ വിസ്തീർണ്ണമുണ്ട്
ജൈനമതത്തിലെ ഏറ്റവും പ്രധാനപ്പെട്ട തീർത്ഥങ്കരനായ മഹാവീരന്റെ 2500-ആമത് നിർവ്വാണ വാർഷികത്തിന്റെ സ്മരണയ്ക്കായി 1975-ലാണ് പാർക്കിന് 
ഈ പേരു നൽകപ്പെട്ടത്.
ഹൈദരാബാദിലെ ഭരണാധികാരികളായിരുന്ന നൈസാമുകളുടെ സ്വകാര്യ നായ്യാട്ടു സ്ഥലമായിരുന്നു.
ഈ വന ഉദ്യാനം.
വിലപ്പെട്ട പാരമ്പര്യം നിലനിർത്തുന്നതിനും മാനുകളെ പുനരധിവസിപ്പിക്കുന്നതിനുമായാണ് നൈസാംദേശീയ ഉദ്യാനത്തിനുവേണ്ടി ഈ സ്ഥലം സംഭാവന ചെയ്തത്.
ഇവിടെ ആന്ധ്രയുടെ സംസ്ഥാന മൃഗമായ കൃഷ്ണമൃഗം , മുള്ളൻ പന്നി , വാട്ടർ മോണീട്ടർ, പാമ്പു കഴുകൻ , കുളക്കൊക്ക് , തുടങ്ങി അനേകം ജീവികളുണ്ട്.
ചിത്രശാല Fan-throated lizard Sitana ponticeriana Orange blister beetle Mylabris pustulata White-naped woodpecker Chrysocolaptes festivus
പരിസ്ഥിതി വിനോദസഞ്ചാരം
ഹൈദരാബാദ്-വിജയവാഡ റോഡിൽ ഹൈദരാബാദ് പട്ടണത്തിൽനിന്ന് അധികം ദൂരെയല്ലാതെയായാണ്  മഹാവീർ ഹരിന വനസ്ഥലി ദേശീയ ഉദ്യാനം  സ്ഥിതി ചെയ്യുന്നത്.
ഉദ്യാനത്തിന്റെ സംരക്ഷണം നടത്തുന്നത് ടിഎസ് വനം വകുപ്പാണ്.
വഴികാട്ടികളോടെയുള്ള വിനോദ സഞ്ചാരം ഉദ്യാനത്തിൽ അനുവദിച്ചിട്ടുണ്ട്.
വാഹങ്ങങൾ ഉദ്യാനത്തിൽ പ്രവേശിക്കുന്നതിന് പ്രവേശന നിരക്ക് നൽകേണ്ടതുണ്ട്.
അവലംബം ↑ http://timesofindia.indiatimes.com/city/hyderabad/Nehru-Zoological-Park-blackbucks-get-new-home/articleshow/21564226.cms
Official site Archived 2008-02-22 at the Wayback Machine .
മഹാസമുദ്രം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mahasamudram
എസ്. ജനാർദ്ദനന്റെ സംവിധാനത്തിൽ മോഹൻലാൽ , ലൈല , ജഗതി ശ്രീകുമാർ , റഹ്‌മാൻ , ഇന്നസെന്റ് എന്നിവർ പ്രധാനവേഷങ്ങളിൽ അഭിനയിച്ച് 2006 സെപ്റ്റംബർ 1-ന് പ്രദർശനത്തിനെത്തിയ മലയാളചലച്ചിത്രമാണ് മഹാസമുദ്രം .
കടലിന്റെ പശ്ചാത്തലത്തിൽ ഫുട്ബോൾ കളിയുടെ ആവേശവും അനിശ്ചിതത്ത്വവും കഥയോട് ഇഴചേർത്ത് ഈ ചിത്രത്തിൽ അവതരിപ്പിച്ചിരിക്കുന്നു.
രേവതി കലാമന്ദിറിന്റെ ബാനറിൽ സുരേഷ് കുമാർ ജി. നിർമ്മാണം ചെയ്ത ഈ ചിത്രം സെവൻ ആർട്സ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചതും എസ്. ജനാർദ്ദനനാണ്.
അഭിനേതാക്കൾ മോഹൻലാൽ – ഇസഹാഖ് ജഗതി ശ്രീകുമാർ - ഫാദർ മൈക്കൽ റഹ്‌മാൻ – രാജച്ചൻ ഇന്നസെന്റ് – വേളാങ്കണ്ണി സായി കുമാർ – എം എൽ എ സെബാസ്റ്റ്യൻ ജഗദീഷ് – ഹംസ കലാശാല ബാബു – വേലു നായർ ഇന്ദ്രൻസ് – കപ്യാർ റിസബാവ – ചന്ദ്രൻ നിയാസ് - ജസ്റ്റിൻ ജോയ് - പ്രതാപൻ കൃഷ്ണപ്രസാദ് – തമ്പി ഗോപകുമാർ – ഉണ്ണിപ്പിള്ള സുബൈർ – പോലീസ് ഓഫീസർ ബാബുരാജ് – രാജൻ ഐ.എം. Vijayan – ഐ.എം. വിജയൻ ലൈല – ദേവി സുജ കാർത്തിക – ചന്ദ്രിക മങ്ക മഹേഷ് – വേളാങ്കണ്ണിയുടെ ഭാര്യ ദിവ്യ - എൽസ സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്.
പശ്ചാത്തലസംഗീതം ഒരുക്കിയിരിക്കുന്നത് കണ്ണൻ .
ഗാനങ്ങൾ ചന്ദിരനെ – അലക്സ് മാൻ‌മിഴി പൂവ് – കെ.ജെ. യേശുദാസ് കടലേ ചിരിച്ചു – കുട്ടപ്പൻ കണ്ടോ കണ്ടോ – ജി.വേണുഗോപാൽ , കെ.എസ്. ചിത്ര അണിയറ പ്രവർത്തകർ ഛായാഗ്രഹണം : ഷാജി കുമാർ ചിത്രസം‌യോജനം: എൽ. ഭൂമിനാഥൻ കല: സാലു കെ. ജോർജ്ജ് നിർമാണ നിയന്ത്രണം : ഏ ആർ കണ്ണൻ ചമയം: പി. ജയചന്ദ്രൻ , സലീം വസ്ത്രാലങ്കാരം: വേലായുധൻ കീഴില്ലം , മുരളി സംഘട്ടനം: മാഫിയ ശശി സൗണ്ട് എഫക്ടസ് : രാജ് മാർത്താണ്ഡം ലാബ്: പ്രസാദ് ഡി.ടി.എസ്. മിക്സിങ്ങ്: രാജാകൃഷ്ണൻ കോറിയോഗ്രാഫി: കല നിർമ്മാണ നിർവ്വഹണം: രാജൻ മണക്കാട് , എൻ. മനോജ് നിശ്ചലം : അഭിലാഷ് നാരായണൻ ഡിസൈൻ: സാബു കൊളോണിയ എക്സിക്യൂട്ടീവ് പ്രൊഡ്യൂസർ: സന്ദീപ് സേനന് ‍ പുറത്തേക്കുള്ള കണ്ണികൾ മഹാസമുദ്രം ഇന്റർനെറ്റ് മൂവി ഡാറ്റാബേസിൽ മഹാസമുദ്രം – മലയാളസംഗീതം.
മഹാസമുന്ദ് (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Mahasamund(Lok_Sabha_constituency)
മധ്യ ഇന്ത്യയിലെ ഛത്തീസ്ഗഡ് സംസ്ഥാനത്തെ പതിനൊന്ന് ലോകസഭാമണ്ഡലങ്ങളിൽ ഒന്നാണ് മഹാസമുന്ദ് ലോകസഭാമണ്ഡലം .
ബിജെപി നേതാവായ ചുനിലാൽ സാഹു ആണ് നിലവിലെ ലോകസഭാംഗം ലോകസഭാംഗങ്ങൾ വർഷം വിജയി പാർട്ടി 1952 ഷിയോ ദാസ് ഡാഗ ഇന്ത്യൻ നാഷണൽ കോൺഗ്രസ് 1952 ^ മഗൻലാൽ രാധാകിഷൻ ബാഗ്ഡി ഇന്ത്യൻ നാഷണൽ കോൺഗ്രസ് 1962 വിദ്യ ചരൺ ശുക്ല ഇന്ത്യൻ നാഷണൽ കോൺഗ്രസ് 1967 വിദ്യ ചരൺ ശുക്ല ഇന്ത്യൻ നാഷണൽ കോൺഗ്രസ് 1971 കൃഷ്ണ അഗർവാൾ ഇന്ത്യൻ നാഷണൽ കോൺഗ്രസ് 1977 ബ്രിജ്‌ലാൽ വർമ്മ ഭാരതീയ ലോക്ദൾ 1980 വിദ്യ ചരൺ ശുക്ല ഇന്ത്യൻ നാഷണൽ കോൺഗ്രസ് (I) 1984 വിദ്യ ചരൺ ശുക്ല ഇന്ത്യൻ നാഷണൽ കോൺഗ്രസ് 1989 വിദ്യ ചരൺ ശുക്ല ജനതാദൾ 1991 പവൻ ദിവാൻ ഇന്ത്യൻ നാഷണൽ കോൺഗ്രസ് 1996 പവൻ ദിവാൻ ഇന്ത്യൻ നാഷണൽ കോൺഗ്രസ് 1998 ചന്ദ്ര ശേഖർ സാഹു ഭാരതീയ ജനതാ പാർട്ടി 1999 ശ്യാമ ചരൺ ശുക്ല ഇന്ത്യൻ നാഷണൽ കോൺഗ്രസ് 2004 അജിത് ജോഗി ഇന്ത്യൻ നാഷണൽ കോൺഗ്രസ് 2009 ചന്തുലാൽ സാഹു ഭാരതീയ ജനതാ പാർട്ടി 2014 ചന്തുലാൽ സാഹു ഭാരതീയ ജനതാ പാർട്ടി 2019 ചുന്നി ലാൽ സാഹു ഭാരതീയ ജനതാ പാർട്ടി നിയമസഭാമണ്ഡലങ്ങൾ
മഹാസമുണ്ട് ലോക്സഭാ നിയോജകമണ്ഡലം ഇനിപ്പറയുന്ന നിയമസഭാ വിഭാഗങ്ങൾ ഉൾക്കൊള്ളുന്നു: സരൈപാലി (എസ്‌സി) (നിയമസഭാ മണ്ഡലം നമ്പർ 39) ബസ്‌ന (നിയമസഭാ മണ്ഡലം നമ്പർ 40) ഖല്ലാരി (നിയമസഭാ മണ്ഡലം നമ്പർ 41) മഹാസമുണ്ട് (നിയമസഭാ മണ്ഡലം നമ്പർ 42) രാജിം (നിയമസഭാ മണ്ഡലം നമ്പർ 54) ബിന്ദ്രനവഗഡ് (എസ്ടി) (നിയമസഭാ മണ്ഡലം നമ്പർ 55) കുറുദ് (നിയമസഭാ മണ്ഡലം നമ്പർ 57) ധംതാരി (നിയമസഭാ മണ്ഡലം നമ്പർ 58)
സരപാലി, ബസ്‌ന, ഖല്ലാരി, മഹാസമുണ്ട് എന്നിവ മഹാസമുണ്ട് ജില്ലയിൽ  ഉൾക്കൊള്ളുന്നു .
ഗരിയബാൻഡ് ജില്ലയുടെ ഭാഗമാണ് രാജീം, ബിന്ദ്രനവഗ അസംബ്ലി വിഭാഗങ്ങൾ.
കുരുദ്, ധരംജയ്ഗഡ് മണ്ഡലങ്ങൾ ധംതാരി ജില്ലയുടെ ഭാഗമാണ്.
സരൈപാലി നിയോജകമണ്ഡലം പട്ടികജാതി (പട്ടികജാതി) സ്ഥാനാർത്ഥികൾക്കായി നീക്കിവച്ചിരിക്കുന്നു, ധാംതാരി നിയോജകമണ്ഡലം പട്ടികവർഗ (എസ്ടി) സ്ഥാനാർത്ഥികൾക്കായി നീക്കിവച്ചിരിക്കുന്നു.
ഇതും കാണുക മഹാസമുന്ദ് ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ
മഹാവ്രതംവ്രതം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ഒക്ടോബർ മുതൽ തുടരുന്നു.
ഷോഡശക്രിയകളിൽപ്പെടുന്ന പതിനൊന്നാമത്തെ  ക്രിയ ആണ് മഹാവ്രതംവ്രതം .
മഹാവ്രതം എന്ന വ്രതവുമായി ബന്ധപ്പെട്ടതുകൊണ്ടാണ് മഹാവ്രതം വ്രതം എന്ന പേർ വന്നത്.
മഹാവൈവിധ്യപ്രദേശങ്ങൾ ഇംഗ്ലീഷ് വിലാസം https://ml.wikipedia.org/wiki/Biodiversity_hotspot
ജൈവജാല വൈവിധ്യം ഏറ്റവും കൂടുതൽ കാണപ്പെടുന്ന പ്രദേശങ്ങളെ ആണ്‌ മഹാ വൈവിധ്യ പ്രദേശങ്ങൾ (Mega Diversity Area) എന്നു വിളിക്കുന്നത്‌.
വൈവിധ്യം ഏറ്റവും കൂടുതൽ കാണുന്ന രാജ്യങ്ങളെ മഹാ വൈവിധ്യ രാജ്യങ്ങൾ എന്നു വിളിക്കുന്നു.
ഇന്ത്യ , കൊളംബിയ , പെറു , ബ്രസീൽ , ഫിലിപ്പൈൻസ് , മഡഗാസ്കർ , ചൈന , മലേഷ്യ , ഇൻഡോനേഷ്യ , ഓസ്ട്രേലിയ , മെക്സിക്കൊ , ഡെമോക്രാറ്റിക് റിപബ്ലിക് ഓഫ് കോംഗോ , ഇക്വഡോർ , പാപ്പുവ ന്യൂഗിനിയ , ദക്ഷിണാഫ്രിക്ക , യു.എസ്.എ. , വെനിസ്വെല എന്നിവയാണവ.
മനുഷ്യൻ മറ്റു ജീവികളുടെ നിലനിൽപ്പിന്റെ വിധികർത്താവ്‌ എന്ന നിലയിലേക്കെത്തിയതു മൂലം ജൈവസമ്പത്ത്‌ ഏറ്റവും കൂടുതൽ ഭീഷണി നേരിടുന്നതും ഈ പ്രദേശങ്ങളിലാണ്‌.
നോർമൻ മയർ എന്ന ശാസ്ത്രജ്ഞൻ 1988-ലും 1990-ലും പുറത്തിറക്കിയ രണ്ടു ലേഖനങ്ങളിലൂടെയാണ് ജൈവവൈവിധ്യ ഹോട്ട്സ്പോട്ടുകൾ എന്ന ആശയം ആദ്യമായി നിർദ്ദേശിക്കപ്പെട്ടത്. 'പരിസ്ഥിതിപ്രവർത്തകൻ'എന്നും  'ഹോട്ട്സ്പോട്ട് : ജൈവവൈവിധ്യതയുടെ സമ്പന്ന ഭൂമിക' എന്നുമുള്ള ഈ ലേഖനങ്ങൾ ജീവശാസ്ത്ര മേഖലയിൽ  സൃഷ്ടിച്ച കോളിളക്കം ചെറുതല്ല.
ജൈവവൈവിധ്യ ഹോട്ട്സ്പോട്ട് എന്ന പദവി ലഭിക്കണമെങ്കിൽ മയറിന്റെ സിദ്ധാന്തമനുസരിച്ച് രണ്ടു നിബന്ധനകൾ പാലിക്കേണ്ടതുണ്ട്:ആ പ്രദേശത്ത് ഏറ്റവും കുറഞ്ഞത് 0.5%മോ 1500-ലേറയോ തദ്ദേശീയമായി കാണപ്പെടുന്ന സസ്യങ്ങളുണ്ടാകണം.
അതോടൊപ്പം തന്നെ ആ പ്രദേശത്തെ പ്രാഥമിക ജീവജാലങ്ങളിൽ 70%ത്തിനെങ്കിലും വംശനാശം സംഭവിച്ചിട്ടുണ്ടാകണം.
ലോകത്താകമാനം ഈ നിബന്ധനകൾ പാലിക്കുന്ന 25 സ്ഥലങ്ങളാണ് ഇപ്പോൾ ജൈവവൈവിധ്യ ഹോട്ട്സ്പോട്ടായി അംഗീകരിച്ചിട്ടുള്ളത്.
ലോകത്തിലെ അത്യപൂർവമായി കാണപ്പെടുന്ന പല ജീവികളുടേയും ആവാസസ്ഥാനങ്ങളാണ് ഇവിടങ്ങൾ.
സുപ്രധാന ഭാഗങ്ങൾ
ജൈവസമ്പത്തിന്റെ ഭീഷണികൾ പഠിച്ച ശാസ്ത്രജ്ഞർ 1990 മുതൽക്ക്‌ ലോകത്തിലെ 18 സുപ്രധാന ഭാഗങ്ങളെ(Hot Spots) കണ്ടെത്തിയിട്ടുണ്ട്‌.
തദ്ദേശീയ ജൈവവംശങ്ങൾ(Endemic Species)ഏറ്റവും കൂടുതലുള്ള പ്രദേശങ്ങളാണിവ.
മൊത്തം കരഭാഗത്തിന്റെ 0.5% വരുന്ന ഇവിടെ ആകെയുള്ള സസ്യജാതികളുടെ 20% കണ്ടുവരുന്നു.
സംരക്ഷണപ്രക്രിയയുടെ സത്വരശ്രദ്ധ പതിയേണ്ട സ്ഥലങ്ങളാണ്‌ ഈ 'സുപ്രധാന ഭാഗങ്ങൾ' ഇന്ത്യയിലെ പശ്ചിമഘട്ടമലനിരകളും , ഹിമാലയഭാഗങ്ങളും ഇവയിൽ പെടുന്നു.
ഇന്ത്യയുടെ മൊത്തം വിസ്തീർണ്ണത്തിന്റെ 0.14% മാത്രം വരുന്ന പശ്ചിമഘട്ടത്തിലെ നീലഗിരി ആവാസവ്യവസ്ഥയിൽ ഇന്ത്യയിൽ കാണുന്ന ആൻജിയോ സ്പേം സസ്യങ്ങളുടെ 90% വും പൂമ്പാറ്റകളുടെ 19%വും നട്ടെല്ലുള്ള ജീവികളുടെ 23% വും ഉണ്ടെന്നു കണ്ടെത്തിയിട്ടുണ്ട്‌.
പലജൈവജാതികളും യാതൊരു പോംവഴിയുമില്ലാത്ത തരത്തിൽ വംശനാശഭീഷണി നേരിട്ടുകൊണ്ടിരിക്കുന്നു.
മഹാ വൈവിധ്യ പ്രദേശങ്ങൾ പൂർണ്ണമായും സ്ഥിതി ചെയ്യുന്നത്‌ ഉഷ്ണമേഖലാ പ്രദേശത്താണ്‌ അങ്ങനെയുള്ള ഉഷ്ണമേഖലാ വനങ്ങൾ പ്രതിദിനം 7000 ഏക്കർ എന്ന നിലയിൽ നശിപ്പിക്കപ്പെട്ടുകൊണ്ടിരിക്കുന്നു.
1600 നു ശേഷം മാത്രം 83 ജാതി സസ്തനങ്ങളും , 113 ജാതി പക്ഷികളും , 2 ഉഭയജീവികളും , 384 ജാതി സസ്യങ്ങളും പൂർണ്ണമായും നശിച്ചിരിക്കുന്നു.
യഥാർത്ഥത്തിൽ നശിച്ചുപോയവ ഇതിലും എത്രയോ കൂടുതലായിരിക്കാം കാരണം ഏല്ലാ ജൈവജാതികളെയും ഇനിയും തിരിച്ചറിഞ്ഞു കഴിഞ്ഞിട്ടില്ല.
ഹോട്ട്സ്പോട്ടുകൾക്കായുള്ള സംഘടനകൾ
ജൈവവൈവിധ്യ ഹോട്ട്സ്പോട്ടുകളുടെ ഒരു ചെറിയ ശതമാനം മാത്രമേ ഇന്ന് സംരക്ഷിക്കപ്പെടുന്നുള്ളൂ.
ഇവയ്ക്ക് കൂടുതൽ സംരക്ഷണം നൽകുക എന്ന ലക്ഷ്യത്തോടെ നിരവധി അന്താരാഷ്ട്ര സംഘടനകൾ പ്രവർത്തിക്കുന്നുണ്ട്.
ക്രിട്ടിക്കൽ ഇക്കോസിസ്റ്റം പാർട്ട്ണർഷിപ്പ് ഫണ്ട്(CEPF) സർക്കാരിതര സ്ഥാപനങ്ങൾക്ക് ജൈവവൈവിധ്യ ഹോട്ട്സ്പോട്ടുകളെ സംരക്ഷിക്കാനായി സാമ്പത്തിക സാങ്കേതിക സഹായങ്ങൾ നൽകുന്ന ഒരു അന്താരാഷ്ട്ര സംഘടനയാണ്.
CEPF ഇന്ന് അമേരിക്ക,ഏഷ്യ,ആഫ്രിക്ക തുടങ്ങിയ ഭൂഖണ്ഡങ്ങളിലുടനീളം ആയിരത്തോളം സ്ഥാപനങ്ങൾക്ക് സഹായങ്ങൾ നൽകുന്നുണ്ട്.
ജൈവവൈവിധ്യ ഹോട്ട്സ്പോട്ടുകളുടെ സംരക്ഷണം ലക്ഷ്യമാക്കി ആരംഭിച്ചിട്ടുള്ള മറ്റൊരു സംഘടനയാണ് കൺസർവേഷൻ ഇന്റർനാഷണൽ.
വാഷിംഗ്ടൺ ഡി സി ആസ്ഥാനമാക്കി പ്രവർത്തിക്കുന്ന ഈ സംഘടന ജൈവവൈവിധ്യ സംരക്ഷണത്തിൽ സാമൂഹ്യവും നയപരവും ശാസ്ത്രീയവുമായ ഇടപെടലുകൾ നടത്തിവരുന്നു.
വേൾഡ് വൈൽഡ് ലൈഫ് ഫണ്ട് ( WWF )ആരംഭിച്ച ഒരു പദ്ധതിയാണ് ഗ്ലോബൽ 200 ഇക്കോറീജിയൺ.
ഈ പദ്ധതി പ്രകാരം എല്ലാ ജൈവവൈവിധ്യ ഹോട്ട്സ്പോട്ടുകളും പ്രത്യേക പരിഗണനയോടെ സംരക്ഷിക്കപ്പെടുന്നുണ്ട്.
ദേശീയ ഭൌമ ശാസ്ത്ര സംഘടന ജൈവവൈവിധ്യ ഹോട്ട്സ്പോട്ടുകളെ അടിസ്ഥാനമാക്കി ഒരു ലോക ഭൂപടം തയ്യാറാക്കിയിട്ടുണ്ട്.
ഈഭൂപടത്തിൽ കൺസർവേഷൻ ഇന്റർനാഷണലിൽ നിന്ന് ശേഖരിച്ച വിവരങ്ങളെ അടിസ്ഥാനമാക്കി ഓരോ ഹോട്ട്സ്പോട്ടുകളിലേയും വംശനാശം സംഭവിച്ചുകൊണ്ടിരിക്കുന്ന ജീവികളുടെ സംഖ്യ ഉൾപ്പെടുത്തിയിട്ടുണ്ട്.
ലോകത്തുള്ള സുപ്രധാന ഭാഗങ്ങളും തദ്ദേശീയ വംശങ്ങളുടെ എണ്ണവും സ്ഥലം ഉയർന്നതരം സസ്യങ്ങൾ സസ്തനികൾ ഉരഗങ്ങൾ ഉഭയജീവികൾ 1 കേയ്പ്‌ ഭാഗം(തെക്കേ ആഫ്രിക്ക ) 6000 15 43 23 2 അപ്‌ലാന്റ്‌ പശ്ചിമ ആമസോണിയ 5000 - - 70 3 ബ്രസീലിന്റെ അറ്റ്‌ലാന്റിക്‌ തീരം 5000 40 92 168 4 മഡഗാസ്കർ 4900 86 234 142 5 ഫിലിപ്പൈൻസ്‌ 3700 98 120 41 6 വടക്കൻ ബോർണിയോ 3500 42 69 47 7 ഉത്തരഹിമാലയം 3500 - 20 25 8 തെക്കു പടിഞ്ഞാറൻ ആസ്റ്റ്രേലിയ 2830 10 25 22 9 പടിഞ്ഞാറൻ ഇക്വഡോർ 2500 9 - - 10 ചോക്കോ( കൊളംബിയ ) 2500 137 111 - 11 മലേഷ്യ മുനമ്പ്‌ 2400 4 25 7 12 കാലിഫോർണിയയിലെ ഫ്ലോറിസ്റ്റിക്‌ പ്രൊവിൻസ്‌ 2140 15 15 16 13 പശ്ചിമ ഘട്ടം 1600 7 91 84 14 മധ്യ ചിലി 1450 - - - 15 ന്യൂ കാലിഡോണിയ 1400 2 21 - 16 ഉത്തര ആർക്ക്‌ മലകൾ ( ടാൻസാനിയ ) 535 20 - 49 17 ശ്രീലങ്കയുടെ തെക്കു പടിഞ്ഞാറു ഭാഗം 500 4 - - 18 കോട്‌ ഡെൽവോറി 200 3 - 2 Biodiversity hotspots.
Original proposal in green, and added regions in blue.
ഉത്തര-മധ്യ അമേരിക്ക കാലിഫോർണിയ ഫ്ലോറിസ്റ്റിക്ക് പ്രവിശ്യ.
കരീബിയൻ ദ്വീപുകൾ മാഡ്രിയൻ പൈൻ ഓക്ക് കാടുകൾ മെസൊഅമേരിക്ക ദക്ഷിണ അമേരിക്ക അറ്റലാന്റിക് കാടുകൾ കെറാഡോ ചിലിയിലെ ശൈത്യമഴക്കാടുകൾ ചോക്കോ മഗ്ദലേന മിതോഷ്ണ ആൻഡിസ് യൂറോപ്പും മധ്യേഷയും കൌക്കാസസ് ഇറാനോ അനറ്റോളിയൻ മെഡിറ്ററേനിയൻ സമതലം മധ്യേഷ്യയിലെ പർവതങ്ങൾ ആഫ്രിക്ക കേപ് ഫ്ലോറിസ്റ്റിക് മേഖല കിഴക്കേ ആഫ്രിക്കയിലെ തീരദേശ കാടുകൾ കിഴക്കേ ആഫ്രോ മൊണ്ടേൻ പടിഞ്ഞാറേ ആഫ്രിക്കയിലെ ഗിനിയൻ കാടുകൾ ഹോൺ ഓഫ് ആഫ്രിക്ക മഡഗാസ്കർ ഇന്ത്യൻ മഹാസമുദ്രത്തിലെ ദ്വീപുകൾ മപ്പൂട്ടാലാൻഡ് സുക്കുലെന്റ് കറൂ ഏഷ്യ പസഫിക്ക് കിഴക്കൻ മെലനേഷ്യൻ ദ്വീപുകൾ കിഴക്കൻ ഹിമാലയം ഇന്തോ ബർമ ജപ്പാൻ തെക്ക്പടിഞ്ഞാറൻ ചൈനയിലെ പർവതങ്ങൾ കാലിഡോണിയ ന്യൂസീലാൻഡ് ഫിലിപ്പൈൻസ് പോളിനേഷ്യ മൈക്രോനേഷ്യ തെക്ക്പടിഞ്ഞാറൻ ആസ്ട്രേലിയ സുണ്ടഡാലാന്റ് വല്ലാസിയ പശ്ചിമഘട്ടവും ശ്രീലങ്കയും ഇന്ത്യ കേരളം സൈലന്റ്‌വാലി ഇരവികുളം വനപർവ്വം ചെന്തരുണി നെല്ലിയാമ്പതി
മഹാസിദ്ധാന്ത ഇംഗ്ലീഷ് വിലാസം https://ml.wikipedia.org/wiki/Maha-Siddhanta
പത്താം നൂറ്റാണ്ടിൽ ജീവിച്ചിരുന്ന ഭാരതിയ ഗണിത-ജ്യോതിശാസ്ത്ര പണ്ഡിതനായ ആര്യഭടൻ രണ്ടാമൻ രചിച്ച പ്രാചീന ഗണിത ശാസ്ത്ര കൃതിയാണ് മഹാസിദ്ധാന്ത .
ഇതിൽ ജ്യോതിശാസ്ത്രവും അങ്കഗണിതവും കൈകാര്യം ചെയ്തിട്ടുണ്ട്.
18 അധ്യായങ്ങളാണ് ഈ സംസ്കൃത കാവ്യത്തിലുള്ളത്.
അവലംബം അധിക വായനയ്ക്ക് ( PDF version ) പുറം കണ്ണികൾ മഹാസിദ്ധാന്ത
മഹാവീർ സിംഗ് ഫോഗട്ട്
ഒരു അമച്ച്വർ ഗുസ്തിക്കാരനും , മുതിർന്ന ഒളിമ്പിക്സ് ഗുസ്തി പരിശീലകനുമാണ് മഹാവീർ സിംഗ് ഫോഗട്ട് .
മികച്ച കായിക പരിശീലകർക്കുള്ള ദ്രോണാചാര്യ പുരസ്ക്കാര ജേതാവാണിദ്ദേഹം.
2016 ഡിസംബറിൽ പുറത്തിറങ്ങിയ റേക്കോഡ് നേടിയ ഹിന്ദി ചിത്രം ദംഗൽ ഫോഗട്ടിന്റെ ജീവിതത്തെ ആസ്പദമാക്കി നിർമ്മിച്ച ചിത്രമാണ്.
കോമൺ വെൽത്ത് ഗുസ്തി സ്വർണ്ണമെഡൽ ജേതാവും, ഒളിമ്പിക് മൽസരാർഥിയുമായ ഗീതാ ഫോഗട്ടും , 2012ലെ ലോക ഗുസ്തി ചാമ്പ്യൻഷിപ്പ് വെങ്കല മെഡൽ ജേതാവായ ബബിത ഫോഗട്ടും മഹാവീർ സിംഗിന്റെ മക്കളാണ്.
മഹാവീറിന്റെ സഹോദര പുത്രി വിനീഷ് ഫോഗട്ടും കോമൺ വെൽത്ത് സ്വർണ്ണമെഡൽ ജേതാവാണ്.
ഹരിയാനയിലെ ബിവാനി ജില്ലയിലെ ജാട്ട് സമുദായംഗമാണ് മഹാവീർ സിംഗ്.
ഭാര്യ ദയാ ശോഭ കൗർ.
ഗീത ബബിത, റിത്തു, സംഗീത എന്നീ നാല് പെൺമക്കളാണിവർക്ക്.
മരണമടഞ്ഞ സഹോദരന്റെ പുത്രിമാരായ   വിനീഷും,  പ്രിയങ്കയും മഹാവീരിന്റെ രക്ഷാകർത്തത്തിലാണ്  വളരുന്നത്.
ആറുപേരുടെയും ഗുസ്തി പരിശീലകൻ കൂടിയാണ് മഹാവീർ.
ഗീത, ബബിത വിനീഷ് എന്നിവർ ഇന്ത്യയെ അന്താരാഷ്ട്ര കായിക മേളകളിൽ പ്രതിനിധീകരിച്ചിട്ടുണ്ട്.
റിത്തു ദേശീയ ചാമ്പ്യൻഷിപ്പ് കരസ്ഥമാക്കിയിട്ടുണ്ട്.
പ്രിയങ്കയും സംഗീതയും ജൂനിയർ അന്താരാഷ്ട്രതാരങ്ങളാണ്.
പ്രദർശന ശാലകളിൽ വൻ വിജയം നേടിയ ദംഗൽ (ഗുസ്തി) എന്ന ചിത്രം മഹാവീറിന്റെ ഹ്രസ്വ ജീവിത കഥയാണ്.
ആമിർ ഖാനാണ് മഹാവീറിനെ അവതരിപ്പിച്ചിരിക്കുന്നത്.
സ്പോട്സ് ലേഖകനായ സൗരഭ് ദുഗ്ഗൽ (Sourabh Duggal), അഘാത എന്ന പേരിൽ മഹാവീർ സിംഗിനെ ജീവി ചരിത്രം പുസ്തകമായി പ്രസിദ്ധീകരിച്ചിട്ടുണ്ട്.
ഒരു ഉത്തരേന്ത്യൻ കുഗ്രാമത്തിൽ നിന്നും ലോക കായിക വേദികളിലേക്കുള്ള ഫോഗട്ട് സഹോദരങ്ങളുടേയും അവരുടെ പിതാവിന്റേയും  യാത്രയുടെ കഥ പറയുന്ന പുസ്തകമാണിത്.
അവലംബം ↑ ↑ ↑ ↑ ↑ ↑ ↑ "Akhada: The Authorised Biography of Mahavir Singh Phogat" , written by Saurabh Duggal
മഹാസാമ്പത്തികമാന്ദ്യം ഇംഗ്ലീഷ് വിലാസം https://ml.wikipedia.org/wiki/Great_Depression ഡൊറോത്തിയ ലാംഗെ യുടെ മൈഗ്രന്റ് മദർ 1936 ൽ എടുത്ത ചിത്രത്തിൽ കാണുന്ന, 32 വയസ്സുകാരിയും, 7 കുട്ടികളുടെ മാതാവുമായ കാലിഫോർണിയ സ്വദേശിനി ഫ്ലോറൻസ് ഓവൻസ് തോംപ്സൺ സാമ്പത്തികമാന്ദ്യത്തിന്റെ രൂക്ഷത വെളിവാക്കുന്നു.
അമേരിക്കയുടെ വാർഷിക ജി.ഡി.പി 1910–60.
മഹാസാമ്പത്തിക മാന്ദ്യകാലം (1929–1939) പ്രത്യേകം കാണിച്ചിരിക്കുന്നു.
അമേരിക്കയിലെ തൊഴിലില്ലായ്മ നിരക്ക് 1910–1960.
രണ്ടാം ലോകമഹായുദ്ധത്തിന് തൊട്ട്മുൻപുള്ള ദശാബ്ദങ്ങളിൽ ലോകമെമ്പാടും പടർന്നുപിടിച്ച രൂക്ഷമായ സാമ്പത്തിക മാന്ദ്യമാണ് മഹാ സാമ്പത്തിക മാന്ദ്യം അഥവാ ഗ്രേറ്റ് ഡിപ്രഷൻ എന്ന പേരിൽ അറിയപ്പെടുന്നത്.
പല രാജ്യങ്ങളിൽ പല വർഷങ്ങളിലായി രൂക്ഷമായി കാണപ്പെട്ടുവെങ്കിലും, മിക്ക രാജ്യങ്ങളിലും മഹാ സാമ്പത്തികമാന്ദ്യം 1929 -ഓടെ തുടങ്ങി 1930കളുടെ അവസാനമോ, 1940 കളുടെ തുടക്കത്തിലോ അവസാനിച്ചു.
ഇരുപതാം നൂറ്റാണ്ട് കണ്ട ഏറ്റവും ദൈർഘ്യമേറിയതും ആഴത്തിൽ പടർന്നുപിടിച്ചതുമായ ഈ സാമ്പത്തിക ഇടിവിനെ, ആഗോളസാമ്പത്തികരംഗത്തിന് സംഭവിക്കാവുന്ന അധഃപതനത്തിന്റെ ഉദാഹരണമായി ഈ ഇരുപത്തിഒന്നാം നൂറ്റാണ്ടിലും ചിത്രീകരിക്കാറുണ്ട്.
കറുത്ത ചൊവ്വ എന്ന് പിന്നീട് കുപ്രസിദ്ധമായ 1929 ഒക്ടോബർ 29 ന്, അമേരിക്കയിലെ ഓഹരി വിപണിയായ " വാൾ സ്ട്രീറ്റ് " ൽ തുടങ്ങിയ തകർച്ചയാണ് പിന്നീട് ലോകമെമ്പാടും പടർന്നത്.
മഹാ സാമ്പത്തികമാന്ദ്യം, ഫലത്തിൽ സമ്പന്നരെന്നോ, ദരിദ്രരെന്നോ വ്യത്യാസമില്ലാതെ, എല്ലാ ലോകരാഷ്ട്രങ്ങളിലും നാശം വിതച്ചു.
വ്യക്തിഗത വരുമാനങ്ങൾ, നികുതി വരവുകൾ, ലാഭങ്ങൾ തുടങ്ങിയവയ്ക്കെല്ലാം കനത്ത തോതിൽ ഇടിവ് സംഭവിക്കുകയും, അന്താരാഷ്ട്ര വ്യാപാരം, പകുതി മുതൽ മൂന്നിൽ രണ്ടു വരെയായി കുറയുകയും ചെയ്തു.
അമേരിക്കയിലെ തൊഴിലില്ലായ്മ നിരക്ക് 25 ശതമാനവും, മറ്റ് ചില രാജ്യങ്ങളിൽ ഇത് 33 ശതമാനം വരെയും ആയി വർദ്ധിച്ചു.
വ്യവസായത്തെ അമിതമായി ആശ്രയിച്ചിരുന്ന വൻ നഗരങ്ങൾക്കാണ് സാമ്പത്തിക മാന്ദ്യത്തിന്റെ ആദ്യപ്രഹരം ലഭിച്ചത്.
നിർമ്മാണപ്രവർത്തനങ്ങൾ പല രാജ്യങ്ങളിലും പൂർണ്ണമായും സ്തംഭിച്ചു.
ധാന്യവിളകൾക്ക് 60 ശതമാനം വരെ വിലയിടിവ് സംഭവിച്ചത് കൃഷിയേയും, ഗ്രാമപ്രദേശങ്ങളേയും ബാധിച്ചു.